སྤྱི་ལོ་༡༩༨༠གྱ་གྲངས་ནས་རྒྱ་ནག་དབུས་གཞུང་གིས་བོད་ལ་མི་སེར་སྤེལ་བའི་སྲིད་ཇུས་ཤུགས་ཆེ་རུ་བཏང་སྟེ་མདོ་དབུས་ཁམས་གསུམ་ལ་རྒྱ་མི་འབོར་ཆེན་བཏང་ཡོད་པ་དཔྱད་གཞིའི་ཡིག་ཆ་གཞིར་བཟུང་བ་ཡིན་ན།དབུས་ཕྱོགས་སམ་བོད་རང་སྐྱོང་ལྗོངས་ལ་སྤྱི་ལོ་༡༩༨༤ལོའི་ཟླ་ལྔ་བའི་ནང་ཨར་ལས་དང་།གློག་ཁང་།བཟོ་གྲྭ།སློབ་གྲྭ།ཟ་ཁང་།རིག་གཟུང་བསྟི་གནས་ཁང་སོགས་གསར་རྒྱག་གི་ལས་རིགས་ལ་ཁ་གཡར་ཏེ་ལས་མི་ཁྲི་དྲུག་བོད་ལ་མངགས་པ་དང་།སྤྱི་ལོ་༡༩༨༥ལོའི་དབྱར་དུས་ཀྱང་ཟི་ཁྲོན་ནས་ཡིན་པའི་རྒྱ་རིགས་བཟོ་པ་ཁྲི་དྲུག་སྐོར་བོད་རང་སྐྱོང་ལྗོངས་སུ་འབྱོར་ཡོད་པས་ཀྱང་མི་ཚད་དེ།སྤྱི་ལོ་༡༩༩༡ཟླ་དང་པོའི་ནངཔེ་ཅིང་བསྐྱར་ཞིབ།ཅེས་པར་རྒྱ་རིགས་མི་འབུམ་༣་བོད་རང་སྐྱོང་ལྗོངས་ཀྱི་འཛུགས་སྐྲུན་ནང་ཞུགས་རྒྱུའི་གྲ་སྒྲིག་ཡོད་སྐོར་འཁོད་འདུག་ལ།བོད་རང་སྐྱོང་ལྗོངས་ཀྱི་ལྷོ་ཁ་གཅིག་པོའི་ནང་སྤྱི་ལོ་༡༩༨༧ནས་༡༩༩༢་བར་དུ་རྒྱ་རིགས་ཉིས་ཁྲི་བརྒྱད་སྟོང་ཙམ་འབྱོར་ཡོད་པ་དང་།དེ་བཞིན་དུ་ནགས་ཆུར་སྤྱི་ལོ་༡༩༨༩ནས་༡༩༩༢པར་དུ་རྒྱ་རིགས་ཉིས་ཁྲི་བདུན་སྟོང་དང་།མངའ་རིས་ནས་སྤྱི་ལོ་༡༩༨༦ནས་༡༩༩༢གོ་གཉིས་པར་དུ་རྒྱ་རིགས་༤༣༨༦༠འབྱོར་འདུགབོད་རང་སྐྱོང་ལྗོངས་མ་ཡིན་པའི་ཁམས་ཕྱོགས་དང་ཨ་མདོའི་ཕྱོགས་ལའང་རྒྱ་མི་འབོར་ཆེན་བཏང་ཡོད་དེ།སྤྱི་ལོ་༢༩༩༠ནས་༡༩༩༥བར་དུ་བོད་རང་སྐྱོང་ལྗོངས་མ་ཡིན་པའི་ས་ཁུལ་ཁག་གི་མི་འབོར་༧༧༤༢༠༠༠ཡོད་པའི་ནང་ནས་བོད་རིགས་གྲངས་འབོར་༢༥༤༦༥༠༠ལས་མེད་པ་བརྒྱ་ཆར་བགོས་ན་༣༢་༨༩ཡིན།